Hans Robert Bruun

Hans Robert Bruun (født 12. april 1945) er en norsk kokk og konditor, kjent fra fjernsyn og kokkelandslaget. 

Han er utdannet konditor med kokk som videreutdanning og var i trettifem år ansatt ved Hotel Continentals Anden Etage og Theatercafeen. I 1989 var Bruun med i Kokke-OL. 

I periode 2001-2003 arbeidet han ved Grand Café på Grand Hotel i Oslo og fra 2003 til 2010 på Oslos største cateringselskap Matspecialen AS, hvor han var med på å bygge opp og lede et nytt konditori.80 års omtale i Aftenposten 12. april 2025 

 TV-opptredener 
Sammen med Toppen Bech laget han seks episoder av NRK-sommerserien På besøk i 1993, der de to sjekket kjøleskapet til kjendisene Ola Thune, Randi Bratteli, Erling Kagge, Erik Dammann, Åse Kleveland og Arve Tellefsen. For TV 2 ledet han ukesprogrammet Snaddermat for 2 fra høsten 1993, og for NRK var han kjendiskokk i Kokkekamp i flere episoder fra 1998 til 2003. Under NRKs jubileumssending den 20. august 1985 var et av innslagene at Erik Bye tok første bit av en festpyntet bløtkake som Bruun og Ingrid Espelid Hovig hadde laget til anledningen. Bruun figurerte også i flere episoder av Fjernsynskjøkkenet, der Espelid Hovig var programleder, og ble portrettert i hennes bok Ingrid og hennes kokker. 

 Premier 
 Årets kjøkkensjef 1989 for sitt virke ved Hotel Continental
 Kokke-OL 1988 og 1992 som konditor. Flere medaljer.

 Bokutgivelser 
 Julekaker og juleknask med Trude Monssen.  Bidrag til fembinds-verket Jul i Norge (Cappelen, 2005). 
 Den store boken om sjokolade (Orfeus, 1997)

 Referanser 

Kategori:Norske kokker
Kategori:Norske matskribenter
Kategori:Bakere og konditorer
Kategori:Personer fra Oslo